**KAPITOLA B.3 OBCHODNÉ PODMIENKY DODANIA PREDMETU ZÁKAZKY – Časť A**

**RÁMCOVÁ KÚPNA ZMLUVA**

**č. .../.../.../BVS** (ďalej len „**Zmluva**“)

uzatvorená podľa ustanovení § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

**Mechanické vodomery**

**Časť A: Mechanické vodomery DN15 až DN40**

**ČLÁNOK 1.**

**ZMLUVNÉ STRANY**

1.1 **Kupujúci:**

Obchodné meno: **Bratislavská vodárenská spoločnosť, a.s.**

Sídlo:Prešovská 48, 826 46 Bratislava

V zastúpení: vyplní obstarávateľ

IČO: 35 850 370

DIČ: 2020263432

IČ DPH: SK2020263432

Bankové spojenie: Všeobecná úverová banka, a.s.

Číslo účtu (IBAN): SK07 0200 0000 0000 0100 4062

SWIFT: SUBASKBX

Zápis: obchodný register Mestského súd Bratislava III, oddiel: Sa, vložka č. 3080/B

(ďalej len „**Kupujúci**“)

1.2 **Predávajúci:**

Obchodné meno: **vyplní uchádzač**

Sídlo: vyplní uchádzač

V zastúpení: vyplní uchádzač

IČO: vyplní uchádzač

DIČ: vyplní uchádzač

IČ DPH: vyplní uchádzač

Bankové spojenie: vyplní uchádzač

Číslo účtu (IBAN): vyplní uchádzač

SWIFT: vyplní uchádzač

Zápis: vyplní uchádzač

(ďalej len „**Predávajúci**“)

*V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní (ďalej len „skupina dodávateľov“), uvedú sa identifikačné údaje vedúceho člena skupiny a tiež v rovnakom rozsahu identifikačné údaje ďalšieho/ďalších člena/členov skupiny dodávateľov a súčasne sa v úvode Zmluvy (pri označení jednotlivých členov skupiny dodávateľov na strane Predávajúceho) doplní nasledovný text:*

*„názov skupiny dodávateľov -* združenie/skupina dodávateľov bez právnej subjektivity, vytvorené na základe *„označenie zmluvy, napr. zmluva o združení“* zo dňa XX.XX.2025“

(Kupujúci a Predávajúci ďalej spolu len „**zmluvné strany**“ alebo jednotlivo „**zmluvná strana**“)

**PREAMBULA**

Zmluvné strany uzatvárajú túto Zmluvu v súlade s výsledkom verejnej súťaže, realizovanej podľa § 91 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (inde v Zmluve len „**Zákon o verejnom obstarávaní**“) na predmet nadlimitnej zákazky **„Mechanické vodomery“**, ktorého oznámenie o vyhlásení verejného obstarávania bolo uverejnené v Úradnom vestníku Európskej únie zo dňa vyplní obstarávateľ, pod č. vyplní obstarávateľ a vo Vestníku verejného obstarávania č. vyplní obstarávateľ zo dňa vyplní obstarávateľ pod zn.: vyplní obstarávateľ (ďalej len „**Zákazka**" a/alebo **„Súťaž“**).

Táto Zmluva sa uzatvára na **Časť A Zákazky: „Mechanické vodomery DN15 až DN40“**, a to na základe ponuky Predávajúceho, predloženej na vyššie uvedenú časť Zákazky, ktorá bola na základe kritéria na vyhodnotenie ponúk, stanoveného v Súťaži, vyhodnotená ako úspešná a Objednávateľ túto ponuku Predávajúceho prijal.

*V prípade, ak sa úspešným uchádzačom stane skupina dodávateľov, bude v Zmluve na tomto mieste uvedený nasledovný text:*

„Vedúci člen združenia/skupiny dodávateľov a člen/členovia združenia/skupiny dodávateľov sú zo všetkých záväzkov zo Zmluvy, vrátane záväzku nahradiť škodu, zaviazaní voči Kupujúcemu spoločne a nerozdielne. Ak združenie/skupina dodávateľov zanikne, Kupujúci bude oprávnený uplatniť si akékoľvek práva a nároky, vyplývajúce z tejto Zmluvy, u ktoréhokoľvek subjektu (ktoréhokoľvek člena združenia/skupiny dodávateľov), uvedeného na strane Predávajúcehov článku 1. tejto Zmluvy.“

**ČLÁNOK 2.**

**PREDMET ZMLUVY**

1. Predmetom tejto Zmluvy je záväzok Predávajúceho:

- dodávať Kupujúcemu (na základe jeho osobitných objednávok a za podmienok, uvedených v tejto Zmluve) Tovar,

- previesť na Kupujúceho vlastnícke právo k Tovaru, špecifikovanému v bode 2.2 tohto článku Zmluvy a záväzok Kupujúceho zaplatiť za Tovar Predávajúcemu kúpnu cenu podľa článku 4. tejto Zmluvy

(ďalej len „**Predmet Zmluvy**“).

1. Predávajúci sa zaväzuje počas platnosti a účinnosti tejto Zmluvy dodávať Kupujúcemu **Mechanické vodomery bez integrovanej rádiovej komunikácie a pamäte pre DN15 až DN40**, bližšie špecifikované v prílohe č. 1 a v prílohe č. 2 tejto Zmluvy (inde v Zmluve len „**Vodomer/y**“ alebo **„Tovar“**) vrátane dokladov, vzťahujúcich sa k Vodomerom a dopravy Vodomerov na Miesto dodania, v predpokladanom celkovom množstve podľa prílohy č. 2 tejto Zmluvy.

(Počty kusov Tovaru uvedené v prílohe č. 2 tejto Zmluvy ďalej len ako „**Celkové predpokladané množstvo Tovaru**“).

1. Jednotlivé čiastkové plnenia budú vykonávané na základe čiastkových kúpnych zmlúv, uzatváraných formou objednávok, vystavených Kupujúcim na základe tejto Zmluvy. Doručením objednávky Predávajúcemu na e-mailovú adresu, uvedenú v článku 6. bod 6.3 tejto Zmluvy príde medzi zmluvnými stranami k uzavretiu čiastkovej kúpnej zmluvy, pričom podmienky uvedené v tejto Zmluve sa stávajú súčasťou takejto čiastkovej kúpnej zmluvy.
2. Množstvo skutočne odobratého Tovaru Kupujúcim počas platnosti a účinnosti Zmluvy plne závisí od potrieb Kupujúceho, t.j. Kupujúci nie je povinný odobrať Celkové predpokladané množstvo Tovaru a Predávajúci sa zaväzuje, že voči Kupujúcemu nebude uplatňovať žiadne sankcie z dôvodu nevystavenia objednávok na Celkové predpokladané množstvo Tovaru a ani z tohto dôvodu od tejto Zmluvy neodstúpi.
3. Predávajúci sa zaväzuje dodávať Tovar, ktorý spĺňa podmienky, stanovené v zákone č. 157/2018 Z.z. o metrológii a o zmene a doplnení niektorých zákonov a jeho vykonávacích predpisoch, vrátane Vyhlášky Úradu pre normalizáciu, metrológiu a skúšobníctvo Slovenskej republiky č. 161/2019 Z.z. o meradlách a metrologickej kontrole, v STN EN ISO 4064-1, resp. v Nariadení vlády Slovenskej republiky č. 145/2016 Z.z. o sprístupňovaní meradiel na trhu.

Predávajúci je povinný dodať len Tovar, ktorý je bez akýchkoľvek technických vád a právnych vád, t. j. na Tovar si nerobí nárok žiadna tretia osoba, nie je zaťažený právom tretej osoby, resp. neexistuje žiadna okolnosť, ktorá by mohla v budúcnosti obmedziť alebo vylúčiť vlastnícke právo Kupujúceho alebo jeho dispozičné právo k Tovaru.

Súčasťou každej dodávky Tovaru sú doklady, špecifikované v článku 6. bod 6.2 tejto Zmluvy.

1. V prípade ukončenia výroby Tovaru, je Predávajúci povinný dodať Kupujúcemu tovar rovnakého druhu s rovnakými, prípadne vyššími parametrami ako má Tovar podľa špecifikácie, uvedenej v prílohe č. 1 a v prílohe č. 2 tejto Zmluvy, a to v cene pôvodného Tovaru. Túto zmenu je Predávajúci povinný Kupujúcemu oznámiť písomne spolu s informáciami o výrobcovi, typovom označení a technických parametroch nového tovaru a súčasne doložiť doklad, potvrdzujúci ukončenie výroby pôvodného Tovaru. Zmena podľa tohto bodu Zmluvy nie je podmienená uzavretím dodatku k Zmluve. Podmienky, uvedené v tomto bode Zmluvy je možné aplikovať aj v prípade dodania náhradného Tovaru za vadný Tovar počas plynutia záručnej doby podľa článku 7. bod 7.4 tejto Zmluvy.

**ČLÁNOK 3.**

**DOBA PLATNOSTI A ÚČINNOSTI ZMLUVY, MIESTO a ČAS PLNENIA**

1. Táto Zmluva sa uzatvára na dobu určitú, a to **do vyčerpania Maximálneho finančného limitu**, **najneskôr však do uplynutia 36** (slovom: tridsaťšesť) **mesiacov odo dňa nadobudnutia účinnosti tejto Zmluvy.**
2. **Miesto dodania Tovaru je** sklad Kupujúceho na adrese Hlohová 46, 821 07 Bratislava – Vrakuňa

(ďalej len „**Miesto dodania**“).

Dopravu Tovaru na Miesto dodania zabezpečí Predávajúci na vlastné náklady.

3.3 Predávajúci sa zaväzuje dodať objednaný Tovar v lehote 30 (slovom tridsať) dní od doručenia objednávky

(ďalej len „Termín dodania“).

**ČLÁNOK 4.**

**MAXIMÁLNY FINANČNÝ LIMIT A KÚPNA CENA**

1. Zmluvné strany sa dohodli, že celková hodnota všetkých Tovarov, dodaných na základe tejto Zmluvy počas jej platnosti a účinnosti, neprekročí sumu vo výške ...........................**doplní uchádzač,- EUR bez DPH** (slovom: xxx eur) (inde v Zmluve len „**Maximálny finančný limit**“).

Kupujúci bude čerpať Maximálny finančný limit výlučne na základe svojich aktuálnych potrieb, t.j. Kupujúci nie je povinný vystaviť objednávky v rozsahu, rovnajúcom sa Maximálnemu finančnému limitu v zmysle tohto bodu Zmluvy.

1. Jednotkové kúpne ceny Tovaru sú uvedené v prílohe č. 2 tejto Zmluvy a zahŕňajú všetky náklady Predávajúceho, spojené s plnením Predmetu Zmluvy, t.j. s dodaním objednaného Tovaru v Mieste dodania (najmä, nie však výlučne náklady na naloženie, dopravu a vyloženie Tovaru). Predávajúci nemá nárok na úhradu akýchkoľvek iných nákladov, výdavkov, poplatkov a pod., ktoré mu z akéhokoľvek dôvodu vzniknú v súvislosti s dodaním Tovaru podľa tejto Zmluvy (ďalej len „**Kúpna/ne cena/ny**“).

Ku Kúpnym cenám Tovaru bude uplatnený režim DPH podľa právnej úpravy platnej ku dňu vzniku daňovej povinnosti.

4.3 Kúpne ceny Tovaru uvedené v prílohe č. 2 tejto Zmluvy sa môžu zvýšiť raz ročne v prípade, ak inflácia meraná indexom spotrebiteľských cien a deklarovaná v potvrdení o miere inflácie v SR vydanom ŠÚ SR za predchádzajúci kalendárny rok, presiahne 3 (slovom: tri) %.

Kúpne ceny Tovaru uvedené v prílohe č. 2 tejto Zmluvy sa v takomto prípade môžu navýšiť najviac o percento, ktoré zodpovedá rozdielu medzi výškou inflácie stanovenou ŠÚ SR vo vyššie uvedenom potvrdení a hodnotou 3 (slovom: tri) %. Pre vylúčenie pochybností ide o matematický rozdiel inflácie stanovenej ŠÚ SR (>3%) a prijateľnej výšky inflácie 3 (slovom: tri) %.

Zmena Kúpnych cien, uvedených v prílohe č. 2 tejto Zmluvy, podlieha schváleniu zo strany Kupujúceho, t. j. k takejto zmene môže dôjsť iba na základe zmeny prílohy č. 2 tejto Zmluvy formou dodatku k tejto Zmluve. Zmluvné strany sa dohodli na tom, že Predávajúci nemá právo žiadať o uplatnenie inflačnej doložky v zmysle tohto bodu Zmluvy pred 01.01.2027, t. j. prvýkrát má Predávajúci právo žiadať o uplatnenie tejto inflačnej doložky na základe deklarovanej hodnoty inflácie podľa tohto bodu Zmluvy, za rok 2026, a to v lehote do 31.03.2027.

**ČLÁNOK 5.**

**PLATOBNÉ PODMIENKY**

1. Nárok na zaplatenie Kúpnej ceny vzniká Predávajúcemu prevzatím Tovaru zo strany Kupujúceho bez vád v Mieste dodania.
2. Zmluvné strany sa dohodli, že fakturačným obdobím je kalendárny mesiac. Predávajúci je povinný najneskôr do 15 (slovom: pätnástich) dní po skončení fakturačného obdobia, za ktoré sa fakturuje, vystaviť faktúru a zaslať ju Kupujúcemu na e-mailovú adresu: [**e-infaktury@bvsas.sk**](mailto:e-infaktury@bvsas.sk).
3. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v tomto bode Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

Kupujúci nenesie zodpovednosť za nedoručenie faktúry zo strany Predávajúceho a ani nie je povinný o tejto skutočnosti Predávajúceho upovedomiť.

1. Faktúra musí obsahovať všetky náležitosti podľa zákona č. 222/2004 o dani z pridanej hodnoty v znení neskorších predpisov (ďalej len „**zákon o DPH**”), vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 ods. 1 písm. f) tohto zákona a ako prílohu scany Dokladu o dodaní, podpísané Poverenýmzástupcom Kupujúceho. Vo faktúre je Predávajúci povinný uviesť samostatne každé dodanie Tovaru a cenu Tovaru za každú objednávku, vrátane čísla objednávky, pod ktorým ju Kupujúci eviduje.
2. Kúpna cena bude uhradená na základe faktúry, vystavenej Predávajúcim za všetok Tovar, dodaný podľa špecifikácie stanovenej v objednávke resp. v objednávkach , doručenej/ných Predávajúcemu.
3. Kupujúci podpisom tejto Zmluvy udeľuje Predávajúcemu súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
4. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
5. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
6. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 5.4 tohto článku Zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 MB.
7. Predávajúci je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
8. Predávajúci, ktorý nemá sídlo v Slovenskej republike, je povinný ku každému dodanému Tovaru uviesť vo faktúre alebo v Doklade o dodaní, kód kombinovanej nomenklatúry (kód CN), krajinu pôvodu a čistú hmotnosť tovaru (t. j. hmotnosť tovaru bez všetkých obalov).
9. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve,

Kupujúci je oprávnený vrátiť ju Predávajúcemu na doplnenie alebo opravu. Faktúra bude vrátená na emailovú adresu, z ktorej bola doručená, to neplatí ak Predávajúci v tomto bode Zmluvy stanoví inú/osobitnú adresu pre tento účel a to: **..........@............** *doplní uchádzač alebo bude vyznačený text odstránený*. V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry Kupujúcemu spôsobom, uvedeným v bode 5.13 tohto článku Zmluvy.

1. Lehota splatnosti faktúry je 30 (slovom: tridsať) dní odo dňa jej doručenia na e-mailovú adresu Kupujúceho, uvedenú v bode 5.2 tohto článku Zmluvy.
2. Kupujúci neposkytuje zálohy ani preddavky na Kúpnu cenu.
3. Platobná povinnosť Kupujúceho sa považuje za splnenú v deň, kedy bude uhrádzaná suma odpísaná z účtu Kupujúceho.

5.16 V prípade, ak kedykoľvek po uzavretí Zmluvy nastanú u Predávajúceho dôvody na zrušenie registrácie pre DPH v zmysle príslušnej právnej úpravy alebo bude Predávajúci zverejnený v príslušnom zozname osôb, vedenom Finančným riaditeľstvom SR, je Predávajúci povinný o tejto skutočnosti Kupujúceho bez zbytočného odkladu informovať. V prípade porušenia povinnosti podľa predchádzajúcej vety vzniká Kupujúcemu právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.

5.17 V prípade, že bankový účet Predávajúceho, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Predávajúceho, používaných na podnikanie, na webovom sídle Finančného riaditeľstva Slovenskej republiky (ďalej len „**zoznam**“ a „**FR**“), je Kupujúci oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Predávajúceho používaný na podnikanie, je Kupujúci oprávnený uhradiť Predávajúcemu fakturovanú sumu bez DPH a príslušnú DPH uhradiť na číslo účtu správcu dane, vedené pre Predávajúceho. V uvedených prípadoch sa takto vykonanou úhradou považuje záväzok Kupujúceho uhradiť Kúpnu cenu za splnený a Predávajúci nemá nárok žiadať od Kupujúceho ďalšie finančné plnenia.

5.18 V súlade s § 41 ods. 7 Zákona o verejnom obstarávaní sa zmluvné strany dohodli, že v prípade, ak si Predávajúci nesplní svoje finančné povinnosti voči niektorému zo svojich priamych subdodávateľov, t.j. nevykoná úhradu faktúry za Tovar, ktorý mu dodáva priamy subdodávateľ, a zároveň tento priamy subdodávateľ požiada Kupujúceho o priamu úhradu ceny za Tovar (právo priameho subdodávateľa na priamu úhradu podľa tohto bodu Zmluvy je Predávajúci povinný zakotviť v zmluve, uzavretej medzi ním a jeho priamym subdodávateľom, pričom splnenie tejto povinnosti je Predávajúci povinný na žiadosť Kupujúceho preukázať predložením kópie danej zmluvy kedykoľvek počas platnosti a účinnosti tejto Zmluvy), Kupujúci poskytne Predávajúcemu primeranú lehotu na vykonanie nápravy, najmenej 7 (slovom: sedem) pracovných dní, v ktorej môže Predávajúci namietať, že voči priamemu subdodávateľovi nemá žiadne podlžnosti, čo musí Predávajúci vierohodne preukázať. Počas plynutia takto poskytnutej lehoty je Kupujúci oprávnený zadržať výplatu čiastkovej faktúry, vystavenej Predávajúcim až do času, kým nebude záväzok Predávajúceho voči priamemu subdodávateľovi zaplatený. Počas tejto doby nie je Kupujúci v omeškaní so zaplatením svojich peňažných záväzkov voči Predávajúcemu a Predávajúcemu nevznikne nárok na žiadne zákonné ani zmluvné sankcie. Pokiaľ nedôjde zo strany Predávajúceho, v lehote poskytnutej Kupujúcim, k uspokojeniu subdodávateľských nárokov voči Predávajúcemu a toto uspokojenie nebude v tejto lehote Kupujúcemu písomne preukázané alebo nebude Kupujúcemu preukázané, že Predávajúci nemá voči priamemu subdodávateľovi žiadne záväzky, je Kupujúci oprávnený, ale nie povinný, uspokojiť nárok priameho subdodávateľa voči Predávajúcemu priamo, a tým sa zbaviť svojich záväzkov voči Predávajúcemu z tejto Zmluvy do výšky pohľadávky priameho subdodávateľa, ktorú Kupujúci uspokojil, s čím Predávajúci vyslovuje súhlas. Skutočnosť, že Kupujúci vykoná platbu priamemu subdodávateľovi, oznámi Predávajúcemu minimálne 7 (slovom: sedem) dní pred tým, než Kupujúci faktúru vystavenú priamym subdodávateľom na Kupujúceho uhradí. Nárok Predávajúceho na úhradu Kúpnej ceny položiek, uhradených Kupujúcim priamo priamemu subdodávateľovi, zaniká dňom tejto úhrady Kupujúcim priamemu subdodávateľovi Predávajúceho. V prípade, ak Predávajúci už Kupujúcemu príslušné Tovary fakturoval, je povinný bezodkladne, avšak najneskôr do 10 (slovom: desiatich) dní vystaviť a doručiť Kupujúcemu opravný daňový doklad na položky Tovaru, ktoré boli uhradené priamemu subdodávateľovi Kupujúcim na základe faktúry vystavenej priamym subdodávateľom na Kupujúceho. Prípadne, ak Predávajúci už obdŕžal platbu od Kupujúceho, zodpovedajúcu tomuto Tovaru, je Predávajúci povinný túto platbu bezodkladne vrátiť Kupujúcemu.

**ČLÁNOK 6.**

**PODMIENKY PLNENIA PREDMETU ZMLUVY**

6.1 Predávajúci sa zaväzuje Kupujúcemu dodať Tovar v množstve stanovenom v jednotlivej objednávke.

Kupujúci bude Tovar objednávať na základe svojich aktuálnych potrieb, t. j. Kupujúci je oprávnený objednať celkovo aj menšie množstvo Tovaru, ako je Celkové predpokladané množstvo Tovaru. Predávajúci sa zaväzuje toto právo Kupujúceho rešpektovať, a súčasne sa zaväzuje, že voči Kupujúcemu nebude uplatňovať z tohto žiadne sankcie a/alebo akékoľvek iné nároky peňažnej alebo nepeňažnej povahy (najmä, nie však výlučne ušlý zisk a/alebo vzniknuté škody rôznej povahy) v prípade, ak zakúpi menšie množstvo Tovaru, ako je Celkové predpokladané množstvo Tovaru.

6.2 Predávajúci je povinný s každou dodávkou Tovaru odovzdať Kupujúcemu všetky doklady, vzťahujúce sa k dodávanému Tovaru a to:

* Doklad o dodaní, podpísaný Poverenýmzástupcom Kupujúceho,
* zoznam výrobných čísel dodaných Vodomerov,
* záručné listy,
* vyhlásenie/nia o zhode a
* návod na montáž v slovenskom jazyku.

Každý Vodomer bude dodaný v samostatnej krabici označenej čiarovým kódom a typom Vodomeru.

6.3 Kupujúci je oprávnený zadať Predávajúcemu objednávku na dodanie Tovaru e-mailom, zaslaným na adresu: ..........@............ doplní uchádzač. Objednávka sa pre Predávajúceho stáva záväzná momentom jej doručenia.

6.4 Bez zbytočného odkladu po prijatí objednávky je Predávajúci povinný skontrolovať, či objednávka obsahuje údaje podľa tejto Zmluvy a v prípade, že obsahuje zjavne nesprávne údaje alebo je neúplná, je Predávajúci povinný bezodkladne o tom informovať Kupujúceho, aby Kupujúci mohol vystaviť novú objednávku a Predávajúci zabezpečiť včasné dodanie Tovaru.

6.5 Kupujúci nie je oprávnený objednávku po jej odoslaní podľa bodu 6.3 tohto článku Zmluvy meniť alebo zrušiť s výnimkou zmien alebo zrušenia, ktoré Predávajúci písomne odsúhlasí.

6.6 Predávajúci je povinný najneskôr 24 (slovom: dvadsaťštyri) hodín pred dodaním Tovaru na Miesto dodania oznámiť Kupujúcemu predpokladaný termín dodania Tovaru. Pri nedodržaní vyššie uvedenej lehoty zo strany Predávajúceho nie je Kupujúci povinný prevziať Tovar doručený na Miesto dodania.

6.7 Kupujúci preberá Tovar len v pracovných dňoch, a to v čase od 6:30 do 14:00 hod, v inom čase len po predošlej písomnej dohode s Povereným zástupcom Kupujúceho, ktorý vystavil objednávku na doručovaný Tovar (inde v Zmluve len „Poverený zástupca Kupujúceho“). Vykládku Tovaru vykonáva na svoje náklady Predávajúci. Pokiaľ v tejto Zmluve nie je uvedené inak, na podmienky dodania Tovaru na Miesto dodania sa uplatnia podmienky DDP Incoterms 2020.

6.8 Riadne dodanie a prevzatie Tovaru potvrdí Poverený zástupca Kupujúceho svojím podpisom na Doklade o dodaní (inde v Zmluve len „Doklad o dodaní“).

6.9 Doklad o dodaní musí obsahovať najmä:

a) druh Tovaru,

b) množstvo Tovaru,

c) Miesto dodania a deň dodania Tovaru,

d) podpisy Povereného zástupcu Kupujúcehoa zástupcu Predávajúceho.

6.10 Vlastnícke právo k Tovaru a nebezpečenstvo škody na ňom prechádza z Predávajúceho na Kupujúceho prevzatím Tovaru Kupujúcim a podpísaním Dokladu o dodaní.

6.11 Poverený zástupca Kupujúceho je oprávnený Tovar neprevziať, ak:

a) nespĺňa špecifikáciu stanovenú v tejto Zmluve,

b) nie je dodaný v dohodnutej kvalite podľa tejto Zmluvy,

c) má zjavné vady,

d) nie sú odovzdané všetky doklady podľa bodu 6.2 tohto článku Zmluvy.

6.12 Pre zamedzenie pochybností, ak Kupujúci odmietol Tovar prevziať z dôvodov uvedených v bodoch 6.6 a 6.11 tohto článku Zmluvy, Tovar sa nepovažuje za riadne dodaný a na Kupujúceho neprechádza vlastníctvo k Tovaru, ani nebezpečenstvo škody na Tovare. Predávajúcemu nevzniká nárok na zaplatenie Kúpnej ceny Tovaru, ani na náhradu akýchkoľvek výdavkov, spojených s dodaním Tovaru.

6.13 Za účelom vylúčenia pochybností, podpísaním Dokladu o dodaní Kupujúci nepotvrdzuje, že prevzatý Tovar je bez vád a nezaniká tým právo Kupujúceho kedykoľvek po prevzatí Tovaru, najdlhšie však do uplynutia záručnej doby, uplatniť si u Predávajúceho právo zo zodpovednosti za vady na dodaný Tovar.

6.14 Kupujúci je povinný zabezpečiť Predávajúcemu vstup na Miesto dodania s výnimkou situácie, ak sa Predávajúci odmietne oboznámiť s internými predpismi, platnými v objekte Miesta dodania.

6.15 Predávajúci sa zaväzuje na Mieste dodania a v priestoroch Kupujúceho:

a) dodržiavať všeobecne záväzné predpisy, týkajúce sa bezpečnosti a ochrany zdravia pri práci, ochrany pred požiarmi, ako aj interné predpisy Kupujúceho o bezpečnosti a o pohybovaní sa v predmetných priestoroch,

b) riadiť sa inštrukciami Povereného zástupcu Kupujúceho.

1. Pri naložení, prevoze, dodaní a vyložení Tovaru, je Predávajúci povinný postupovať s odbornou starostlivosťou a zabezpečiť opatrenia, aby nedošlo k poškodeniu Tovaru alebo iného majetku Kupujúceho v Mieste dodania.
2. Predávajúci je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Predávajúceho. Pre účely tejto Zmluvy sa pod pojmom pracovníci Predávajúceho rozumejú všetky osoby, vystupujúce pri plnení Zmluvy na strane Predávajúceho, pričom sa týmto pojmom súhrnne označujú zamestnanci Predávajúceho a/alebo jeho subdodávateľa, alebo osoby v obdobnom pomere k Predávajúcemu a/alebo jeho subdodávateľovi, alebo akékoľvek tretie , konajúce v mene Predávajúceho a/alebo jeho subdodávateľa.
3. Predávajúci je povinný kontaktovať Oddelenie BOZP a PO Kupujúceho (kontaktné údaje mu poskytne Oprávnená osoba Kupujúceho) a oboznámiť sa s predpismi Kupujúceho, týkajúcimi sa BOZP, OPP a  pohybovania sa v Mieste dodania.
4. V prípade, ak Predávajúci preukázal splnenie niektorej z podmienok účasti alebo požiadaviek na predmet Zákazky, stanovených Kupujúcemu v oznámení o vyhlásení verejného obstarávania a v súťažných podkladoch inou osobou, je povinný pri plnení tejto Zmluvy skutočne používať kapacity osoby, ktorej spôsobilosť využil na preukázanie splnenia danej podmienky. Predávajúci je povinný na vyzvanie Kupujúceho preukázať, najneskôr do 10 (slovom: desiatich) dní, že dodáva Tovar prostredníctvom osoby, ktorej kapacitami preukázal splnenie niektorej z vyššie uvedených podmienok, resp. požiadaviek, stanovených Kupujúcemu v procese zadávania Zákazky.

**ČLÁNOK 7.**

**ZODPOVEDNOSŤ ZA VADY A ZA ŠKODU**

1. Predávajúci zodpovedá za to, že Tovar bude spĺňať kvalitatívne a kvantitatívne parametre, vyplývajúce z tejto Zmluvy a z príslušných platných technických a iných predpisov, vzťahujúcich sa na Predmet Zmluvy. V prípadoch neupravených v tomto článku Zmluvy sa bude postupovať podľa ustanovení § 422 a nasl. Obchodného zákonníka.

7.2 Predávajúci zodpovedá za všetky vady, ktoré má Tovar v čase jeho dodania Kupujúcemu a za vady Tovaru, ktoré sa na Tovare vyskytnú v záručnej dobe podľa tohto článku Zmluvy, t.j. Predávajúci zodpovedá za to, že dodaný Tovar bude počas záručnej doby spôsobilý na použitie na dohodnutý účel a že si zachová dohodnuté, resp. obvyklé vlastnosti. Predávajúci nezodpovedá za vady, ktoré vznikli nesprávnym alebo neoprávneným používaním, nesprávnou manipuláciou, nesprávnou údržbou, nesprávnou inštaláciou alebo nesprávnou obsluhou Tovaru v rozpore s dodanou dokumentáciou alebo inštrukciami Predávajúceho.

1. Ak má Tovar v čase jeho dodania zjavné vady a Kupujúci tieto vady pri preberaní Tovaru zistí, je oprávnený Tovar neprevziať a požadovať dodanie Tovaru bez vád a to v dodatočnej primeranej lehote, stanovenej Kupujúcim. O tejto skutočnosti spíšu zmluvné strany protokol v dvoch vyhotoveniach, pričom jedno vyhotovenie tohto protokolu bude odovzdané Kupujúcemu.
2. Predávajúci poskytuje na Tovar záruku v trvaní **2** (slovom: dva) **roky** (inde v Zmluve len „**záručná doba**“).

Záručná doba začína plynúť odo dňa prevzatia Tovaru zo strany Kupujúceho (podpísania Dokladu o dodaní Povereným zástupcom Kupujúceho).

7.5 Ak z dôvodu, uvedenom v tejto Zmluve, alebo podľa platných všeobecne záväzných právnych predpisov, bude Predávajúci povinný vymeniť Tovar za nový, dodaním nového Tovaru začne plynúť nová záručná doba na tento nový Tovar.

1. Kupujúci je povinný reklamovať vady Tovaru počas plynutia záručnej doby bez zbytočného odkladu, najneskôr však do 30 (slovom: tridsiatich) dní potom, čo sa o vade Tovaru dozvedel a to písomne na e-mailovú adresu Predávajúceho: **..........@............** doplní uchádzač. Predávajúci je povinný do 30 (slovom: tridsiatich) dní od obdržania písomnej reklamácie vyhotoviť a doručiť Kupujúcemu reklamačný záznam, v ktorom bude uvedený spôsob riešenia reklamácie a vysporiadania dodania vadného Tovaru.
2. Ak má Tovar vady, Kupujúci je oprávnený od Predávajúceho požadovať odstránenie vád jedným z nižšie uvedených spôsobov (podľa výberu Predávajúceho):

a) odstránenie vád dodaním náhradného nového Tovaru za vadný Tovar,

b) dodanie chýbajúceho Tovaru a/alebo dokladov k Tovaru,

c) odstránenie právnych vád Tovaru,

d) odstránenie vád opravou Tovaru, ak sú vady odstrániteľné,

e) vrátením Kúpnej ceny Tovaru.

1. Predávajúci je povinný odstrániť vady podľa podmienok, stanovených v bode 7.7 tohto článku Zmluvy bez zbytočného odkladu po oznámení vád Kupujúcim, najneskôr však do 21 (slovom: dvadsaťjeden) dní odo dňa doručenia reklamačného záznamu.
2. Nároky z vád podľa tohto článku Zmluvy sa nedotýkajú ostatných nárokov Kupujúceho s tým spojených, najmä na náhradu škody a zaplatenie zmluvnej pokuty podľa tejto Zmluvy.
3. V súvislosti s odstránením vád plnenia nemá Predávajúci nárok na náhradu akýchkoľvek nákladov s tým spojených.
4. Ak vznikne Kupujúcemu škoda na veciach, právach alebo iných majetkových hodnotách v dôsledku porušenia povinností, uvedených v tejto Zmluve zo strany Predávajúceho, je Predávajúci za tieto škody zodpovedný a je povinný Kupujúcemu vzniknuté škody nahradiť. Škoda sa nahrádza v peniazoch a v plnej výške. Predávajúci nenesie zodpovednosť za nároky tretích osôb uplatnené voči Kupujúcemu, okrem nárokov tretích osôb v súvislosti s ublížením na zdraví alebo poškodením majetku, zavinené Predávajúcim z nedbanlivosti alebo úmyselným konaním.
5. Predávajúci zodpovedá za všetku škodu, ktorá vznikne pri plnení tejto Zmluvy porušením jeho povinnosti dodať Tovar v súlade s platnými všeobecne záväznými právnymi predpismi, technickými normami a/alebo podmienkami stanovenými touto Zmluvou. Predávajúci sa zaväzuje odškodniť Kupujúceho a nahradiť mu akúkoľvek škodu a náklady (vrátane primeraných nákladov na právne zastúpenie, pokút a poplatkov udelených zo strany správnych orgánov), ktoré Kupujúcemu vzniknú v súvislosti s porušením povinnosti Predávajúceho podľa tejto Zmluvy. Okrem uvedeného sa Predávajúci zaväzuje odškodniť Kupujúceho za akúkoľvek stratu, škodu, pokutu, penále, nárok, daň, záväzok, spor či náklad, ktoré Kupujúci utrpí, a ktoré akýmkoľvek spôsobom súvisia alebo vzniknú, či už priamo alebo nepriamo porušením povinnosti, vyhlásenia alebo záruky Predávajúceho z tejto Zmluvy, a to v celej výške.
6. Ak škodu spôsobila tretia osoba, ktorej Predávajúci zveril plnenie svojej povinnosti, za škodu zodpovedá Predávajúci.
7. Zodpovednosť za škodu spôsobenú porušením povinností v súvislosti s touto Zmluvou ktoroukoľvek zmluvnou stranou sa ďalej spravuje ustanoveniami § 373 a nasl. Obchodného zákonníka a ďalšími právnymi predpismi o náhrade škody.
8. Zodpovednosť zmluvných strán za čiastočné, alebo úplné nesplnenie niektorej zo zmluvných povinností je vylúčená, ak sa tak stalo v dôsledku vyššej moci. Ak okolnosti vyššej moci vzniknú, je zmluvná strana povinná do 30 (slovom: tridsiatich) dní od vzniku takejto okolnosti oznámiť túto skutočnosť druhej zmluvnej strane. V prípade, ak zmluvná strana nesplní túto informačnú povinnosť voči druhej zmluvnej strane, nemá právo odvolávať sa voči druhej zmluvnej strane na vyššiu moc a je zodpovedná za vzniknutú škodu v rozsahu akoby okolností vyššej moci nenastali.
9. Ak vyššia moc pôsobí počas doby nepresahujúcej 90 (slovom: deväťdesiat) kalendárnych dní, sú strany povinné splniť záväzky vyplývajúce z tejto Zmluvy, akonáhle účinky vyššej moci pominú, pričom Termíny dodania a iné lehoty podľa tejto Zmluvy sa posúvajú o dobu pôsobenia vyššej moci. Za vyššiu moc sa považujú také udalosti, ako sú prírodné katastrofy, zemetrasenia, záplavy, požiare, vojna, pandémie alebo epidémie, ako aj prerušenie medzinárodnej dopravy alebo štrajky. Kupujúci nie je v prípade pôsobenia vyššej moci v omeškaní s plnením svojich povinností, nie je možné voči Kupujúcemu uplatniť akékoľvek sankcie podľa tejto Zmluvy a neaplikujú sa ustanovenia o ukončení Zmluvy z dôvodu podstatného alebo nepodstatného porušenia tejto Zmluvy (najmä článok 12. body 12.2 a 12.3 tejto Zmluvy).

Pokiaľ účinky vyššej moci trvajú dlhšie ako 90 (slovom: deväťdesiat) kalendárnych dní, je každá zo zmluvných strán oprávnená odstúpiť od Zmluvy, pokiaľ sa zmluvné strany nedohodnú inak.

**ČLÁNOK 8.**

**SANKCIE**

1. Sankcie podľa tejto Zmluvy hradí povinná strana nezávisle od toho, či a v akej výške vznikne inej zmluvnej strane škoda. Nároky Kupujúceho na náhradu škody v rozsahu prevyšujúcom zmluvnú pokutu tým nie sú dotknuté.
2. V prípade omeškania Kupujúceho s úhradou faktúry je Predávajúci oprávnený fakturovať Kupujúcemu úrok z omeškania v zmysle ustanovení Obchodného zákonníka. Predávajúci sa zaväzuje, že žiadne iné sankcie voči Kupujúcemu v prípade omeškania podľa predchádzajúcej vety tohto bodu Zmluvy neuplatní.
3. V prípade, že Predávajúci nedodá Tovar bez vád v Termíne dodania, resp. Kupujúci odmietol prevziať Tovar z dôvodov, uvedených v článku 6. bod 6.6 a/alebo 6.11 tejto Zmluvy, má Kupujúci právo uplatniť si u Predávajúceho nárok na zaplatenie zmluvnej pokuty vo výške 1 % z Kúpnej ceny nedodaného Tovaru, najmenej však vo výške 200,- EUR (slovom: dvesto eur) za každý aj začatý deň omeškania až do riadneho dodania Tovaru bez vád.
4. V prípade výskytu vád Tovaru (vrátane právnych vád), má Kupujúci právo uplatniť si u Predávajúceho nárok na zaplatenie zmluvnej pokuty jednotlivo, za každý vadný kus Tovaru, vo výške 100,- EUR (slovom: sto eur) bez ohľadu na spôsob odstránenia vady Tovaru podľa článku 7. bod 7.7 písm. a) až e) tejto Zmluvy, t.j. uplatnením pokuty podľa tohto bodu Zmluvy nie je dotknutý nárok Kupujúceho na odstránenie vád Tovaru.
5. Za porušenie povinnosti odstrániť vadu Tovaru v lehote a za podmienok podľa článku 7. bod 7.8 Zmluvy, má Kupujúci právo uplatniť si u Predávajúceho nárok na zaplatenie zmluvnej pokuty, jednotlivo za každý prípad porušenia tejto povinnosti vo výške 50,- EUR (slovom: päťdesiat eur), za každý aj začatý deň omeškania s odstránením vady Tovaru.
6. V prípade, ak Predávajúci poverí časťou plnenia Zmluvy subdodávateľa v rozpore s podmienkami, uvedenými v článku 9. tejto Zmluvy, je Kupujúci oprávnený uplatniť si u Predávajúceho nárok na zaplatenie zmluvnej pokuty vo výške 10.000,- EUR (slovom: desaťtisíc eur) za každé jedno porušenie.
7. Ak Predávajúci poruší niektorú zo svojich povinností podľa článku 9. bod 9.4, 9.7 a/alebo 9.10 tejto Zmluvy, je Kupujúci oprávnený uplatniť si u Predávajúceho nárok na zaplatenie zmluvnej pokuty vo výške 100,- EUR (slovom: sto eur) za každý, aj začatý deň omeškania.
8. V prípade, ak dôjde k porušeniu povinnosti Predávajúceho, týkajúcej sa ochrany, spracúvania a bezpečnosti osobných údajov a dôverných informácií podľa článku 11. tejto Zmluvy, je Kupujúci oprávnený uplatniť si voči Predávajúcemu preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Predávajúci povinný uhradiť Kupujúcemu zmluvnú pokutu vo výške 10.000,- EUR (slovom: desaťtisíc eur) za každý jednotlivý prípad.
9. Okrem vyššie uvedených nárokov na zaplatenie zmluvných pokút, je Kupujúci oprávnený požadovať od Predávajúceho, v prípade porušenia niektorej z ostatných povinností Predávajúceho podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 100,- EUR (slovom: jednosto eur) za každý aj začatý deň omeškania Predávajúceho so splnením niektorej z povinností podľa tejto Zmluvy (pri tých povinnostiach, pri ktorých je možné omeškanie) až do jej riadneho splnenia, alebo (ii) vo výške 5.000,- EUR (slovom: päťtisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Predávajúceho.
10. Predávajúci sa zaväzuje, že svoje pohľadávky voči Kupujúcemu nepostúpi (ani s nimi nebude inak obchodovať) tretej strane bez predchádzajúceho písomného súhlasu Kupujúceho. V prípade porušenia tohto záväzku je Predávajúci povinný uhradiť Kupujúcemu zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo Kupujúceho na náhradu škody tým nie je dotknuté.
11. Dlžník sa zaväzuje zmluvnú sankciu uhradiť veriteľovi do 14 (slovom: štrnástich) pracovných dní odo dňa doručenia faktúry vystavenej veriteľom. Čiastka zmluvnej sankcie bude uhradená bezhotovostným prevodom. Údaje pre vykonanie bezhotovostného prevodu oznámi veriteľ dlžníkovi v písomnom uplatnení sankcie.
12. Základom pre výpočet úrokov z omeškania a zmluvných pokút podľa tohto článku tejto Zmluvy sú ceny bez DPH.

**ČLÁNOK 9.**

**SUBDODÁVATELIA, REGISTER PARTNEROV VEREJNÉHO SEKTORA**

**Subdodávatelia**

* 1. Pre účely tejto Zmluvy sa pod pojmom „priamy subdodávateľ“ rozumie subdodávateľ v zmysle § 2 ods. 5 Zákona o verejnom obstarávaní.
  2. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy s priamym subdodávateľom a ani jej uzatvorenie nezbavuje Predávajúceho žiadneho z jeho záväzkov, vyplývajúcich z tejto Zmluvy.
  3. Predávajúci je oprávnený a zároveň povinný plniť predmet tejto Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 3 – Zoznam priamych subdodávateľov tejto Zmluvy (ďalej aj len „**Zoznam priamych subdodávateľov**“ alebo „**Príloha č. 3**“) alebo ktorí boli odsúhlasení Kupujúcim v zmysle bodov 9.4, 9.5 alebo 9.6 tohto článku Zmluvy.
  4. Predávajúci je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Kupujúceho. V písomnej žiadosti o udelenie súhlasu je Predávajúci povinný uviesť všetky údaje, uvedené v Zozname priamych subdodávateľov. Kupujúci písomne upovedomí Predávajúceho o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
  5. Ak Kupujúci zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Predávajúceho okamžite požadovať náhradu za priameho subdodávateľa. Predávajúci je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Kupujúceho, inak sa má za to, že príslušný predmet plnenia bude plniť sám. Požiadavka Kupujúceho na zmenu priameho subdodávateľa podľa tohto bodu Zmluvy, nemá vplyv na povinnosť Predávajúceho plniť predmet Zmluvy riadne a včas.
  6. Ak počas plnenia tejto Zmluvy dôjde k zmene v priamych subdodávateľoch, Predávajúci je povinný predložiť Kupujúcemu aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa Prílohy č. 3. Na požiadanie Kupujúceho je Predávajúci povinný Kupujúcemu preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
  7. Predávajúci je povinný písomne oznámiť Kupujúcemu akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v Prílohe č. 3, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.
  8. Predávajúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky: a) ruským občanom, spoločnostiam, subjektom alebo orgánom sídliacim v Rusku, b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a c) osobám, ktoré v ich mene alebo na základe ich pokynov predkladajú ponuku alebo plnia zákazku. Za týmto účelom Predávajúci (v rámci inštitútu poskytnutia riadnej súčinnosti na uzavretie zmluvy podľa § 56 ods. 10 Zákona o verejnom obstarávaní) predloží k podpisu Zmluvy spolu so zoznamom subdodávateľov aj čestné vyhlásenie, že vyššie uvedené skutočnosti overil pri navrhovaných priamych subdodávateľoch a ani jeden z navrhnutých priamych subdodávateľov nespĺňa vyššie uvedené skutočnosti.

**Register partnerov verejného sektora**

* 1. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“), ktorý je partnerom verejného sektora.
  2. Predávajúci vyhlasuje, že ku dňu podpísania Zmluvy a počas celej doby jej platnosti a účinnosti:
     1. je/bude zapísaný v registri partnerov verejného sektora v zmysle Zákona o RPVS,
     2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
     3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
     4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Predávajúceho v zmysle § 2 ods. 7 písm. c) Zákona o RPVS (ďalej len „**oprávnená osoba v zmysle RPVS**“), splnené všetky povinnosti, ktoré pre Predávajúceho ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
  3. Predávajúci je povinný Kupujúcemu písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
  4. Po dobu omeškania Predávajúceho ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Kupujúci nie je v omeškaní s plnením podľa tejto Zmluvy až do splnenia povinnosti Predávajúceho, resp. oprávnenej osoby v zmysle RPVS.

**ČLÁNOK 10.**

**DORUČOVANIE**

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj odoslanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, uvedené v Zmluve.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty, doručené zmluvnej strane počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, zmluvnej strane doručované výlučne na adresu, uvedenú v článku 1. tejto Zmluvy.

Na účely vykonávania ustanovení tejto Zmluvy sú oprávnenými, resp. kontaktnými osobami (inde v Zmluve len „**Oprávnené osoby**“) nasledovné osoby:

**Za Kupujúceho:**

vyplní obstarávateľ (meno, priezvisko, funkcia)

tel. č.: vyplní obstarávateľ

e-mail: vyplní obstarávateľ

**Za Predávajúceho:**

vyplní uchádzač (meno, priezvisko, funkcia)

tel. č.: vyplní uchádzač

e-mail: vyplní uchádzač

1. Oprávnené osoby, ako aj všetky kontaktné údaje, podľa bodu 10.4 tohto článku Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena Zmluvy je účinná doručením písomného oznámenie druhej zmluvnej strane bez potreby uzatvorenia písomného dodatku k Zmluve.
2. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.

**ČLÁNOK 11.**

**ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV**

* + 1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
    2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

1. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
2. ktoré sa týkajú obchodných partnerov zmluvných strán,
3. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
4. ktoré sú výslovne zmluvnou stranou označené ako „dôverné“ alebo iným obdobným označením.
   * 1. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so Zmluvou môžu byť použité výlučne na účely plnenia Predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia Predmetu zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou.
     2. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:
5. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
6. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
7. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
8. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
   * 1. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
     2. Povinnosť mlčanlivosti zmluvných strán ohľadne dôverných informácií podľa Zmluvy trvá aj po skončení Zmluvy. Táto povinnosť prechádza na právnych nástupcov zmluvných strán.

## V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.

## Osobné údaje sú v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „Osobné údaje“).

## Pokiaľ budú zmluvné strany v súvislosti s uzatvorením a plnením tejto Zmluvy spracúvať aj osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.

## Na strane Kupujúceho je možné kontaktovať osobu zodpovednú za osobné údaje na [gdpr@bvsas.sk](mailto:gdpr@bvsas.sk). V rozsahu, v akom je potrebné Zmluvu alebo nadväzujúce podklady, vrátane v nich uvedených osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením Zmluvy.

## Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu osobných údajov. Pokiaľ sa osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia a obchodní partneri, konali v súlade s týmto ustanovením pri každom spracovaní osobných údajov, ktoré sú súčasťou Zmluvy.

**ČLÁNOK 12.**

MOŽNOSTI UKONČENIA ZMLUVNÉHO VZŤAHU

1. Táto Zmluva môže byť ukončená, pred uplynutím doby, na ktorú je uzavretá, jedným z nasledovných spôsobov:
2. písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
3. písomnou výpoveďou Kupujúceho aj bez uvedenia dôvodu, s výpovednou lehotou 2 (slovom: dva) mesiace, ktorá začína plynúť prvým dňom kalendárneho mesiaca nasledujúceho po doručení písomnej výpovede Predávajúcemu;
4. písomnou dohodou zmluvných strán.
5. V prípade, ak ktorákoľvek zo zmluvných strán poruší niektorú zo svojich povinností, porušenie ktorej Obchodný zákonník alebo táto Zmluva nepovažuje za podstatné a nesplní takúto povinnosť ani v dodatočnej primeranej lehote, ktorá jej bola druhou zmluvnou stranou poskytnutá, môže druhá zmluvná strana od Zmluvy odstúpiť.
6. Za podstatné porušenie zmluvných povinností v zmysle tejto Zmluvy, s právom Kupujúceho okamžite od Zmluvy odstúpiť, zmluvné strany považujú tieto skutočnosti:
7. Predávajúci sa dostal do omeškania s odstránením vady v lehote podľa článku 7. bod 7.8 tejto Zmluvy o viac ako 14 (slovom: štrnásť) dní;
8. v akreditovanom laboratóriu bol dokázaný nesúlad parametrov dodaného Tovaru s parametrami požadovanými touto Zmluvou;
9. akékoľvek vyhlásenie Predávajúceho podľa tejto Zmluvy sa ukáže ako nepravdivé;
10. Predávajúci alebo oprávnená osoba v zmysle RPVS nemá splnenú niektorú povinnosť podľa Zákona o RPVS;
11. v prípade, že nastane niektorý z prípadov podľa § 19 Zákona o verejnom obstarávaní;
12. Predávajúci poveril tretiu stranu poskytnutím časti Predmetu Zmluvy bez predchádzajúceho písomného súhlasu Kupujúceho alebo zmenil subdodávateľa bez predchádzajúceho písomného súhlasu Kupujúceho;
13. Predávajúci porušil niektorú zo svojich povinností podľa článku 9. bod 9.4, 9.7 a/alebo 9.10 tejto Zmluvy;
14. Predávajúci porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 11. tejto Zmluvy.
15. Predávajúci môže okamžite odstúpiť od tejto Zmluvy v prípadoch podstatného porušenia zmluvnej povinnosti Kupujúcim, pričom za podstatné porušenie sa považuje, ak sa Kupujúci dostane do omeškania so zaplatením faktúry o viac ako 60 (slovom: šesťdesiat) kalendárnych dní.
16. Právne účinky odstúpenia od Zmluvy nastávajú momentom doručenia písomného oznámenia o odstúpení druhej zmluvnej strane.
17. Odstúpenie od Zmluvy nemá vplyv na povinnosť povinnej strany zaplatiť zmluvnú pokutu pre porušenie povinnosti, ktorej sa odstúpenie (ako aj povinnosť zaplatiť zmluvnú pokutu) týka.
18. Odstúpením od Zmluvy zanikajú všetky práva a povinnosti zmluvných strán v nej upravené, okrem nárokov na náhradu spôsobenej škody, nárokov na zmluvné, resp. zákonné sankcie a úroky, ako aj nároku Kupujúceho na bezplatné odstránenie zistených vád dodania, resp. záručných vád, povinnosť Predávajúceho mať zloženú Peňažnú zábezpeku, resp. zabezpečiť platnosť Bankovej záruky a ostatných práv a povinností, ktoré podľa dohody zmluvných strán alebo vzhľadom na svoju povahu, majú trvať aj po ukončení Zmluvy.

**ČLÁNOK 13.**

**ZÁVEREČNÉ USTANOVENIA**

1. Táto Zmluva nadobúda platnosť dňom jej podpisu oprávnenými zástupcami oboch zmluvných strán (ak oprávnení zástupcovia zmluvných strán nepodpíšu túto Zmluvu v ten istý deň, tak rozhodujúci je deň podpisu poslednej zmluvnej strany) a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR v zmysle § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Meniť alebo dopĺňať obsah tejto Zmluvy je možné (za dodržania podmienok stanovených v § 18 Zákona o verejnom obstarávaní) len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.
3. Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.
4. Predávajúci vyhlasuje, že ku dňu podpísania Zmluvy a počas celej doby jej platnosti a účinnosti:

* na neho nie je podaný návrh na vyhlásenie konkurzu v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len “zákon o konkurze”) ani návrh na povolenie reštrukturalizácie podľa zákona o konkurze;
* spĺňa podmienky účasti, týkajúce sa osobného postavenia podľa § 32 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) za súčasného rešpektovania § 40 ods. 12 ZVO;
* neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

1. Rozhodné právo je právo Slovenskej republiky, príslušným súdom na rozhodovanie prípadných sporov z tejto Zmluvy je vecne a miestne príslušný súd Slovenskej republiky.
2. Táto Zmluva je vyhotovená v 3 (slovom: troch) vyhotoveniach, z ktorých 2 (slovom: dve) vyhotovenia si ponechá Kupujúci a 1 (slovom: jedno) vyhotovenie Predávajúci.
3. Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, že si Zmluvu si prečítali, jej obsahu porozumeli a na znak súhlasu ju podpisujú.
4. Predávajúci je povinný oboznámiť sa s Etickým kódexom dodávateľa, ktorý je zverejnený na internetovej stránke Kupujúceho: <https://www.bvsas.sk/files/o-nas/legislativa/legislativa/eticky_kodex_dodavatela_.pdf>. Predávajúci je povinný oboznámiť s Etickým kódexom dodávateľa svojich zamestnancov a ďalšie osoby vykonávajúce činnosť pre Kupujúceho, vrátane svojich subdodávateľov.
5. Neoddeliteľnou súčasťou tejto Zmluvy sú nasledovné prílohy:

Príloha č. 1 – Bližšia špecifikácia Tovaru *(**bude doplnená pred podpisom zmluvy podľa Kapitoly B.1 Opis predmetu zákazky a prílohy č. 1Asúťažných podkladov)*

Príloha č. 2 – Cenová ponuka a predpokladané množstvá Tovaru *(**doplní sa pred podpisom zmluvy s úspešným uchádzačom podľa prílohy č. 12súťažných podkladov)*

Príloha č. 3 –Zoznam priamych subdodávateľov (doplní sa pred podpisom zmluvy s úspešným uchádzačom podľa prílohy č. 10 súťažných podkladov)

V Bratislave, dňa ................ V ...................., dňa ................

**Za Kupujúceho: Za Predávajúceho:**

**Bratislavská vodárenská spoločnosť, a.s. vyplní uchádzač**

………………………………….... ……………………………...............

vyplní obstarávateľ (meno, priezvisko, funkcia) vyplní uchádzač (meno, priezvisko, funkcia)

…………………………………....

vyplní obstarávateľ (meno, priezvisko, funkcia)